open-index/open-wikipedia-markdown huggingface dataset:
Abdelrahman Al-Masatfa

**Abdelrahmanas al-Masatfa** (, g. 1996 m. gegužės 26 d.) – Jordanijos karatistas, kuris specializuojasi kumitė rungtyse, olimpinis prizininkas.

## Biografija
2014 m. Azijos žaidynėse Jordanijos atstovas iškovojo sidabro medalį. 2018 m. Al-Masatfa pirmą kartą tapo Azijos čempionu.

Savo debiutinėse 2020 m. vasaros olimpinėse žaidynėse Jordanijos sportininkas dalyvavo vyrų kumitė iki 67 kg svorio kategorijoje. Sportininkas laimėjo grupinį atrankos turnyrą ir pateko į atkrentamąsias varžybas. Pusfinalyje Al-Masatfa pralaimėjo Turkijos atstovui Eray Şamdan ir pelnė bronzos medalį.

## Šaltiniai
Myles Amine

**Mailzas Nazemas Aminas** (*Myles Nazem Amine*, g. 1996 m. gruodžio 14 d. Dirborne, JAV) – San Marino imtynininkas, kuris specializuojasi laisvojo stiliaus imtynėse, olimpinis prizininkas.

## Biografija
2019 m. Europos žaidynėse Amine laimėjo bronzos medalį. 2020 m. Europos čempionate laimėtas pirmasis medalis – bronza. 2021 m. San Marino atstovas pirmą kartą pateko į Europos čempionato finalą, bet jame pralaimėjo ir pelnė sidabro medalį.

Savo debiutinėse 2020 m. vasaros olimpinėse žaidynėse Amine buvo San Marini vėliavnešys atidarymo ceremonijoje. Sportininkas dalyvavo vyrų iki 86 kg laisvojo stiliaus imtynių varžybose. Amine iškovojo bronzos medalį.

## Šaltiniai
Šiaurės Airijos futbolas 2021–2022 m.

**[[Šiaurės Airija|Šiaurės Airijos]] futbolo varžybos [[2021]]–[[2022]] m.**
*  prasidėjo 2021 m. rugpjūčio 27 d., baigėsi 2022 m. balandžio 30 d.;
* s turnyras prasidėjo 2021 m. rugpjūčio mėn., o finalas įvyko 2022 m. gegužės 7 d.;

## 2021–2022 m. NIFL Premiership
* **NIFL Premiership** – aukščiausioji futbolo lyga. Dalyvavo 12 klubų.

### I etapas
* Sužaidus 33 turus, čempionatas buvo skeliamas pusiau.
* Nugalėtojų grupė toliau kovojo dėl apdovanojimų.
* Silpnųjų grupė kovojo dėl išlikimo.

### Galutinė komandų rikiuotė
* **[[Linfield FC]]** tapo čempionais. 

### Pereinamosios rungtynės
* Portadown FC, kurie liko vienuoliktoje vietoje, dėl išlikimo kovojo su 2021–2022 m. NIFL Championship antros vietos laimėtojais Annagh United FC.

----

----

* **[[Portadown FC]] nugalėjo bendru dviejų rungtynių rezultatu 4–2 ir išliko aukščiausioje lygoje.**
----

## 2021–2022 m. NIFL Championship
* **NIFL Championship** – antros pakopos pirmenybės. Dalyvavo 12 komandų.


### Pereinamosios rungtynės
* Knockbreda FC dėl išlikimo kovojo su žemesniojo diviziono atstovais Bangor FC

----

----

* **[[Knockbreda FC]] nugalėjo dviejų rungtynių bendru rezultatu 4–2 ir išsaugojo vietą.**
----

## 2021–2022 m. [[Šiaurės Airijos futbolo taurė]]
**[[Šiaurės Airijos futbolo taurė]]** ( – „Airijos taurė“) vyksta nuo 1880 metų.
* Turnyras prasidėjo 2021 m. rugpjūčio mėn. Pirmuosiuose etapuose kovojo mėgėjiškos komandos, o nuo šešioliktfinalių prisijungė iš elito diviziono komandos.
### Finalo rungtynės
* Finalo rungtynės įvyko Belfaste 2022 m. gegužės 7 d.

----

* Crusaders palaužė varžovus pratęsimo metu ir iškovojo šalies futbolo taurę.
----

## Rinktinė

2022 m. pasaulio futbolo čempionato atranka, Lietuva prieš Šiaurės Airiją:

### Lietuva 1 : 4 Šiaurės Airija
----
* 2021 m. rugsėjo 2 d. žaidė 2022 m. pasaulio futbolo čempionato atrankos C grupės rungtynėse prieš Šiaurės Airiją. Varžovai net 4:1 sutriuškino lietuvius.
----

* **Lietuvos rinktinės sudėtis:** Ernestas Šetkus (C), Vaidas Slavickas (74' Dominykas Barauskas), Benas Šatkus, Edgaras Utkus, Rolandas Baravykas, Linas Mėgelaitis, Ovidijus Verbickas (80' Karolis Uzėla), Justas Lasickas, Fedor Černych (80' Eligijus Jankauskas), Arvydas Novikovas, Edgaras Dubickas (74' Donatas Kazlauskas).
----

### Šiaurės Airija 1 : 0 Lietuva
* 2021 m. lapkričio 12 d. žaidė prieš šiaurės airius. Rungtynėse vyko „Vindsor Park“ stadione, Belfaste.
----

* **Lietuvos rinktinės sudėtis:** Ernestas Šetkus, Egidijus Vaitkūnas, Benas Šatkus, Martynas Dapkus (75 min. Vytas Gašpuitis), Dominykas Barauskas, Linas Mėgelaitis (86 min. Vilius Armanavičius), Fiodoras Černychas, Justas Lasickas, Ovidijus Verbickas (86 min. Domantas Šimkus), Arvydas Novikovas, Karolis Laukžemis (80 min. Donatas Kazlauskas).

* Atsargoje: Titas Krapikas, Ignas Plūkas, Armandas Kučys, Ernestas Veliulis, Giedrius Matulevičius, Edgaras Dubickas.

## Išnašos

## Nuorodos
* Šiaurės Airijos futbolo pirmenybės
* Šiaurės Airijos futbolo taurės rezultatai
2021 m. Lietuvos gyventojų surašymas

**2021 m. [[Lietuvos gyventojų surašymas]]** atliktas 2021 m. kaip pirmasis elektroninis Lietuvos gyventojų surašymas. Remiantis Jungtinių Tautų Organizacijos rekomendacijomis ir 2008 m. liepos 9 d. Europos Parlamento ir Tarybos reglamentu (EB) Nr. 763/2008 dėl gyventojų ir būstų surašymų, visose Europos Sąjungos valstybėse narėse gyventojų ir būstų surašymai atliekami tais pačiais metais, kas dešimtmetį. 2021 m. gyventojų ir būstų surašymus atliko visos ES valstybės narės.

Galutiniais surašymo duomenimis, 2021 m. sausio 1 d. Lietuvoje gyveno 2 810 761 gyventojai (2011 m. – 3 043 429), tad jų skaičius per 10 metų sumažėjo 7,6 proc.

## Aprašymas

Surašymas atliktas administracinių duomenų pagrindu, naudojant pagrindinių valstybės registrų ir informacinių sistemų duomenis (Lietuvos Respublikos gyventojų registro, Nekilnojamojo turto registro, Adresų registro, SODROS duomenų bazės ir kt.). Siekiant efektyvaus valstybės lėšų naudojimo, atsisakyta įprasto būdo, kai gyventojai pateikia duomenis apie save, atsakydami į surašymo lape pateiktus klausimus. Apjungus administracinius duomenis, parengti ir paskelbti gyventojų ir būstų surašymo statistiniai rodikliai (nuolatinių gyventojų skaičius, jų sudėtis pagal pagrindines demografines ir socialines ekonomines charakteristikas, pasiskirstymas Lietuvos Respublikos teritorijoje, namų ūkiai ir šeimos, apsirūpinimas būstais ir kt.).

2021 m. sausio 15 d. Lietuvos statistikos departamentas pradėjo Gyventojų tautybės, gimtosios kalbos ir išpažįstamo tikėjimo statistinį tyrimą. Jo metu gyventojų buvo klausiama, kokia jų tautybė, gimtoji kalba, kokių dar kalbų moka, kokį tikėjimą išpažįsta. Anksčiau šie rodikliai būdavo renkami vykdant visuotinius gyventojų ir būstų surašymus. Nuo sausio 15 d. iki vasario 28 d. vykdyta internetinė apklausa.

Surašymo tvarką nustatė specialiai patvirtinta metodika.

## Savivaldybės

Gyventojų skaičius apskrityse, savivaldybėse ir miestuose išsamiai buvo pateiktas 2022 m. sausio 25 d.

## Gyvenvietės

Pirmieji pagrindiniai duomenys buvo pateikti 2021 m. gruodžio 21 d., visų pirma šalies ir savivaldybių lygmenyje. 2022 m. sausio 25 d. jau buvo pateikti skaičiai ir apie visas gyvenvietes, kuriose gyveno bent 10 žmonių. Miestuose gyveno 68,2 proc., kaimo vietovėse – 31,2 proc. gyventojų. Dar vėliau, 2022 m. gruodžio 22 d. buvo atskleisti duomenys ir apie visas gyvenvietes, kuriose gyveno bent 3 žmonės. Pastarieji duomenys pateikti pagal apskritis.

## Šaltiniai
Jerzy Ochmański

**Ježis Ochmanskis** (, 1933 m. gruodžio 4 d. Rudnike prie Sano – 1996 m. birželio 15 d. Poznanėje) – lenkų istorikas, lituanistas, LDK istorijos tyrinėtojas.

## Biografija

Henriko Lovmianskio mokinys. Tyrinėjo LDK ir Rusijos istoriją, Felikso Dzeržinskio biografiją. Nuo 1955 m. dirbo Istorijos institute (nuo 1965 m. docentas, nuo 1970 m. profesorius), 1969–1972 m. Filosofijos-istorijos katedros dekanas, 1972–1975 m. Istorijos instituto direktoriaus pavaduotojas, nuo 1968 m. TSRS tautų istorijos katedros (nuo 1990 m. – Rytų Europos istorijos katedra) vedėjas.

## Kūriniai
* *Organizacja obrony w Wielkim Księstwie Litewskim przed napadami Tatarów krymskich w XV i XVI w.*, 1960.
* *Powstanie i rozwój latyfundium biskupstwa wileńskiego (1387–1550)*, Poznań, 1963.
* *Litewski ruch narodowo-kulturalny w XIX wieku, do 1890 roku*, Białystok, 1965.
* Zaludnienie Litwy w roku 1790, *Zeszyty naukowe Uniwersytetu im. Adama Mickiewicza, Historia*, z. 7, 1967.
* *Rewolucyjna działalność Feliksa Dzierżyńskiego na Litwie w końcu XIX w.*, 1969.
* *Dzieje Rosji do 1861 r.*, 1970 (2 leid. – 1974).
* *Biskupstwo wileńskie w średniowieczu. Ustrój i uposażenie*, Poznań 1972.
* *Historia Litwy*, Wrocław-Warszawa-Kraków-Gdańsk-Łódź, 1967 (2 papild. leid. – 1981; 3 leid. - Wrocław 1982, 4 papild. leid. - 1990).
* *Litewska granica etniczna na Wschodzie od epoki plemiennej do XVI wieku*, Poznań, 1981.
* *Zarys dziejów ZSRR*, Warszawa 1984 (bendraaut. Józef Morzy, Artur Kijas).
* *Vitoldiana. Codex privilegiorum Vitoldi magni ducis Lithuanie 1386–1430*, Poznań, 1986.
* *Dawna Litwa. Studia historyczne*, Olsztyn, 1986.
* *Władysław Jagiełło w opiniach swoich współczesnych. Próba charakterystyki jego działalności*, 1987 (Bendraaut. Krystyna Biedrowska).
* *Feliks Dzierżyński*, Wrocław: Ossolineum, 1987 (Cykl biograficzny Ossolineum).
* *Władysław II Jagiełło*, Wrocław: Ossolineum, 1990 (benraaut. Jadwiga Krzyżaniakowa)  (Cykl biograficzny Ossolineum).
* *Senoji Lietuva*. Vilnius: Mintis, 1996.

## Išnašos
V Rusijos imperijos gyventojų revizija

**5-oji [[Rusijos imperijos gyventojų revizija]]** () vyko 1794–1808 m. Iš viso buvo suskaičiuota 37,4 mln. gyventojų, tarp jų 515,8 tūkst. – Vilniaus gubernijoje.

Revizija pradėta 1794 m. birželio 23 d. Rusijos carienės Jekaterinos II įsaku. Buvo numatyta V reviziją užbaigti iki 1796 m., tačiau nesuspėta, todėl vėlesni nutarimai dėl jos atlikimo aptinkami iki pat 1808 m.

## Šaltiniai
Rusijos imperijos gyventojų revizija

**[[Rusijos imperija|Rusijos imperijos]] gyventojų revizija** () – senojo tipo gyventojų surašymas, vykęs XVIII–XIX a. Rusijos imperijoje. Tai buvo Rusijos imperijos gyventojų, daugiausia prievolinių žmonių, mokančių pagalvės mokestį ir atliekančių rekrutų prievolę, surašymas. Nuo 5-osios iki 10-osios revizijos surašymas apimdavo dalį dabartinės Lietuvos teritorijos, nepriklausiusios Varšuvos kunigaikštystės teritorijai. Lietuvoje, kaip ir kituose nerusų gyvenamuose pakraščiuose, daug gyventojų buvo nuslepiama, todėl revizijų, pirmiausia 1795 m. ir ypač 1816 m., duomenys netikslūs.

## Istorija

Gyventojų revizijas 1718 m. lapkričio 26 d. įvedė caras Petras I. Jų iš viso buvo 10 – nuo 1719 m. iki 1857 m. Bendrai vertinama, kad revizijos apimdavo ~95 proc. šalies gyventojų, nors I, II ir VI revizijose apskaityti tik vyrai.

## Rezultatai

## Šaltiniai

## Nuorodos
* Пинаевский Д.И. Народонаселение дореволюционной России. // Учебное пособие.
Rusijos gyventojų surašymai

**Rusijos gyventojų surašymai** – visuotiniai Rusijos gyventojų surašymai, vykdomi nuo 1897 m. Dalis surašymų apimdavo ir dabartinės Lietuvos teritoriją.

## Istorija

Pirmaisiais gyventojų surašymais Rusijoje galima laikyti Rusijos imperijos gyventojų revizijas, kurias įvedė caras Petras I XVIII a. pradžioje. Iš viso jų įvyko 10, baigiant XIX a. viduriu. Vėliau gyventojai sistemingai buvo neskaičiuojami iki pat 1897 m., kai įvyko pirmasis šiuolaikinis Rusijos gyventojų surašymas – 1897 m. Rusijos gyventojų surašymas.

Po I pasaulinio karo atliktas 1920 m. gyventojų surašymas, bet visi vėlesni XX a. Rusijos teritorijoje surašymai buvo TSRS gyventojų surašymai, vykę 1926–1989 m.

Dabartinėje Rusijos Federacijoje surašymai vykdomi nuo 2002 m.

## Išnašos
TSRS gyventojų surašymai

**TSRS gyventojų surašymai** – pagrindiniai TSRS gyventojų apskaitos įvykiai, vykdyti 1926–1989 m. Iš viso įvykdyti 7 surašymai. Sovietmečiu 1959–1989 m. atliktuose surašymuose būdavo apskaitomi ir visi Lietuvos TSR gyventojai.

## Rezultatai

## Šaltiniai
1926 m. TSRS gyventojų surašymas

**1926 m. TSRS gyventojų surašymas** – pirmasis visuotinis TSRS gyventojų surašymas. Jis vyko nuo 1926 m. gruodžio 17 d. apklausos būdu ir truko dvi savaites kaimuose bei vieną savaitę miestuose. Iš viso buvo surašyta 147 mln. gyventojų, tarp jų 41,5 tūkst. lietuvių.

## Rezultatai

Surašymo rezultatai publikuoti 1927–1933 m.

## Šaltiniai

## Nuorodos
* Всесоюзная перепись населения 17 декабря 1926 г.: краткие сводки // изд. ЦСУ Союза ССР. - М, 1927-1929. - 10 т. - В надзаг.: Центр. статист. упр. СССР. Отд. Переписи.
Velso futbolas 2021–2022 m.

**[[Velsas|Velso]] futbolo varžybos [[2021]]–[[2022]] m.**
*  prasidėjo 2021 m. rugpjūčio 13 d., baigėsi 2022 m. gegužės 14 d.; 
* s turnyras prasidėjo 2021 m. vasarą, o finalo rungtynės įvyko 2022 m. gegužės 1 d.

## [[Cymru Premier]] 2021–2022 m.
* **[[Cymru Premier]]** – Velso aukščiausioji futbolo lyga. Dalyvavo 12 komandų. 

Velso čempionams Connah's Quay Nomads FC buvo skirta 18 taškų nuobauda dėl žaidėjų registracijos taisyklių pažeidimų. Velso futbolo asociacija (FAW) apkaltino „klajoklius“ dėl dviejų žaidėjų įsigijimo. Kaltinimai susiję su buvusio Velso rinktinės Neal Eardley ir portugalų vidurio puolėjo Paul Mendes įsigijimu. Arbitrų kolegija nustatė, kad auu žaidėjai buvo užregistruoti pasibaigus profesionalų registracijos laikotarpiui ir prieš prasidedant antrajam 2021–2022 m. sezono laikotarpiui. Be to, buvo nustatyta, kad antrasis žaidėjas – Eardley – žaidė šešiose Cymru Premier rungtynėse, kai buvo netinkamas žaidėjas. „Nomads“ per kiekvienas iš šių šešių rungtynių gavo po tris taškus. Vienintelis nepriklausomas arbitras William Norris teigė, kad „abu kaltinimai buvo įrodyti“. Perskaičiavus taškus „klajokliai“ prarado vietą geriausiųjų grupėje, nukrito net į vienuoliktą vietą. Iš turėtų 34 taškų liko vos 18, o jų vietą geriausiųjų grupėje užėmė Caernarfon Town FC.

### I etapas
* Sužaidus XXII (22) turus, lyga buvo skeliama pusiau.
* Ekipos kovas tęsė dviejose grupėse. Stipriųjų grupėje ir silpnųjų.

### Galutinė komandų rikiuotė
; Stipriųjų grupė

; Silpnųjų grupė

## [[Cymru South]] 2021–2022 m.
* **[[Cymru South]]** – antros pakopos pirmenybės, kuriose dalyvauja Pietų Velso komandos.
* Ši lyga radosi 2019 m., po antros pakopos pirmenybių restruktūrizacijos.

## 2021–2022 m. [[Cymru North]] lyga
* **[[Cymru North]]** – antros pakopos pirmenybės, kuriose dalyvauja Šiaurės Velso komandos.
* Ši lyga radosi 2019 m., po antros pakopos pirmenybių restruktūrizacijos.

## 2021–2022 m. [[Velso futbolo taurė]]
* **[[Velso futbolo taurė]]** – kasmetinis futbolo taurės turnyras, vykstantis nuo 1877 m. Velse.
### Finalo rungtynės
----

* The New Saints nugalėjo varžovus rezultatu 3-2 ir iškovojo trofėjų.
-----

## Išnašos

## Nuorodos
* Oficialus lygos puslapis
* RSSSF duomenų bazė
: RSSSF: Velso čempionatai
: RSSSF: Velso futbolo taurės turnyrai
* Soccerway duomenų bazė
: 2020/21 m. Premjer lyga po 22 turų
: 2020/21 m. Premjer lyga: Stipriųjų grupė
: 2020/21 m. Premjer lyga: Silpnųjų grupė
: 2020/21 m. atkrintamosios rungtynės dėl vietos Europos turnyre
* FLASHSCORE
1939 m. TSRS gyventojų surašymas

**1939 m. TSRS gyventojų surašymas** – trečiasis visuotinis TSRS gyventojų surašymas, vykęs vietoje 1937 m. surašymo, kuris buvo atšauktas. Naujasis surašymas vyko 1939 m. sausio 12–16 d. Iš viso buvo surašyta 170,6 mln. gyventojų, tarp jų 32,6 tūkst. lietuvių.

## Rezultatai

Surašymo rezultatai publikuoti 1939–1940 m.

## Šaltiniai

## Nuorodos
* Численность населения СССР на 17 января 1939 г. : по районам, районным центрам, городам, рабочим поселкам и крупным сельским населенным пунктам. // М. : Госпланиздат, 1941. — 266 с.
1959 m. TSRS gyventojų surašymas

**1959 m. TSRS gyventojų surašymas** – ketvirtasis visuotinis TSRS gyventojų surašymas, vykęs 1959 m. sausio 15 d. būklei. Iš viso buvo surašyta 208,8 mln. gyventojų, tarp jų 2326,1 tūkst. lietuvių. Kaip šio surašymo dalis vyko ir 1959 m. Lietuvos gyventojų surašymas, kuris Lietuvoje suskaičiavo 2,71 mln. gyventojų.

## Rezultatai

## Šaltiniai
1937 m. TSRS gyventojų surašymas

**1937 m. TSRS gyventojų surašymas** – antrasis visuotinis TSRS gyventojų surašymas. Jis vyko 1937 m. sausio 6 d. ir vyko vieną dieną. Jau po 10 dienų surašymo rezultatai buvo paskelbti „kenkėjiškais“, o jo atsakingi darbuotojai buvo areštuoti. Dėl to surašymo rezultatai buvo neapdoroti, o medžiaga užslaptinta. Pagrindiniai rezultatai buvo paskelbti tik 1990 m.

Vietoje šio surašymo buvo vėliau įvykdytas 1939 m. TSRS gyventojų surašymas.

## Rezultatai

Dėl to, kad duomenys nebuvo laiku oficialiai išpublikuoti, bendro gyventojų skaičiaus įvertinimai skiriasi:
* 156 mln.
* 161,5–170,0 mln.
* 156,9–162,0 mln.

## Šaltiniai
Samuel Takyi

**Samuelis Takji** (* Samuel Takyi*, g. 2000 m. gruodžio 23 d. Akroje) – Ganos boksininkas, olimpinis prizininkas.

## Biografija
Savo debiutinėse 2020 m. vasaros olimpinėse žaidynėse Takyi startavo vyrų lengvo svorio iki 57 kg kategorijoje. Sportininkas be konkurencijos pateko į šešioliktfinalį, kuriame rezultatu 5-0 nugalėjo Ekvadoro boksininką Jean Caicedo. Ketvirtfinalyje po lygios kovos Ganos sportininkas 3-2 nugalėjo kolumbietį Ceiber Ávila. Pusfinalyje Takyi pralaimėjo amerikiečiui Duke Ragan ir užsitikrino bronzos medalį. Tai pirmasis Ganos olimpinis medalis per 29-is metus.

## Šaltiniai
1970 m. TSRS gyventojų surašymas

**1970 m. TSRS gyventojų surašymas** – penktasis visuotinis TSRS gyventojų surašymas, vykęs 1970 m. sausio 15–22 d. Iš viso buvo surašyta 241,7 mln. gyventojų, tarp jų 2664,9 tūkst. lietuvių. Kaip šio surašymo dalis vyko ir 1970 m. Lietuvos gyventojų surašymas.

## Rezultatai

## Išnašos
1979 m. TSRS gyventojų surašymas

**1979 m. TSRS gyventojų surašymas** – šeštasis visuotinis TSRS gyventojų surašymas, vykęs 1979 m. sausio 17 d. Iš viso buvo surašyta 262,1 mln. gyventojų, tarp jų 2850,9 tūkst. lietuvių. Kaip šio surašymo dalis vyko ir 1979 m. Lietuvos gyventojų surašymas.

## Rezultatai

## Išnašos
FK Metalist (2019)

**„Metalisto“ futbolo klubas** arba **Futbolo klubas „Metalist“** () – Ukrainos futbolo klubas iš Charkivo.

## Istorija
### „Metalo“ futbolo klubas
Klubas įkurtas 2019 m. spalio 10 d. Tuo metu vadinosi FK „Metal“. Legendinis Charkivo „Metalistas“ bankrutavo 2016 m. ir buvo įkurta keletas kontorų, kurios siekė perimti šio klubo istoriją ir vardą.

**FK „Metal**“ 2019–2020 m. sezone žaidė Antroje lygoje, B grupėje. tapo šios grupės nugalėtojais ir pateko į Ukrainos Pirmos lygos pirmenybes 2021/22 m. sezone.
### „Metalisto“ futbolo klubas
Prieš 2021–2022 m. čempionatą klubas pasikeitė pavadinimą ir tapo **„Metalisto“ futbolo klubu**.

## Pavadinimų kaita
* 2019–2021: Futbolo klubas „Metalas“ ()
* Nuo 2021: Futbolo klubas „Metalistas“ ()

## Sezonai
### Ukrainos varžybos
; FK Metal

|}
; FK Metalist

|}

## Spalvinė gama

## Apranga
;Sportinės aprangos pokyčiai:
* Namuose žaidžia geltona apranga. 
* Išvykose gali žaisti tamsiai mėlyna su geltonais žymenimis.
* Aprangų gamintojai 2021–2022 m. sezone – ispanų firma Joma.

## Sudėtis
Atnaujinta: 2023 m. rugpjūčio 7 d.

## Garsesni žaidėjai
*  Denisas Pidručnas

## Taip pat skaitykite
* Metalist 1925
* FK Metalìst Harkìv

## Išnašos

## Nuorodos
* Oficiali klubo svetainė
* SOCCERWAY
* Transfermarkt (Klubo profilis)
* Globalsportsarchive
Nesthy Petecio

**Nesti Petesijo** (*Nesthy Petecio*, g. 1992 m. balandžio 11 d.) – Filipinų boksininkė, olimpinė prizininkė ir pasaulio čempionė.

## Biografija
2012 m. Azijos čempionate Petecio pasiekė pusfinalio etapą ir iškovojo bronzos medalį. 2014 m. pasaulio čempionate pralaimėjo finalinę kovą ir pelnė sidabro medalį. 2019 m. Filipinų atstovė pirmą kartą tapo pasaulio čempione moterų svorio kategorijoje iki 57 kg.

Savo debiutinėse 2020 m. vasaros olimpinėse žaidynėse Petecio startavo moterų lengvo svorio iki 57 kg kategorijoje. Sportininkė pateko į finalą, kuriame nusileido tik japonei Sena Irie ir iškovojo sidabro medalį.

## Šaltiniai
Grace Lau

**Grace Lau** (g. 1991 m. spalio 19 d.) – Honkongo karatistė, kuri specializuojasi kata rungtyse, olimpinė prizininkė.

## Biografija
2015 m. Honkongo atstovė Azijos čempionate iškovojo sidabro medalį. 2018 m. Azijos žaidynėse Lau iškovojo bronzą. Tais pačiais metais vykusiame pasaulio čempionate Lau pasidabino bronziniu medaliu.

Savo debiutinėse 2020 m. vasaros olimpinėse žaidynėse Honkongo sportininkė dalyvavo moterų kata rungtyje. Sportininkė pasiekė finalinį etapą ir iškovojo bronzos medalį.

## Šaltiniai
Cheung Ka-long

**Cheung Ka-long** (g. 1997 m. birželio 10 d.) – Honkongo fechtuotojas, kuris specializuojasi rapyros rungtyse. 2020 m. vasaros olimpinių žaidynių čempionas.

## Biografija
2014 m. Azijos žaidynėse kartu su Honkongo nacionaline komanda iškovojo bronzos medalius. 2015 m. Azijos čempionato vyrų individualaus fechtavimo rapyromis bronzos medalininkas. 2016 m. sportininkas pirmą kartą tapo Azijos čempionu.

Savo debiutinėse 2016 m. vasaros olimpinėse žaidynėse Honkongo sportininkas dalyvavo individualioje rapyros rungtyje. Galutinėje rikiuotėjė Ka-long liko 14-oje vietoje.

2018 m. Azijos žaidynėse sportininkas iškovojo bronzą rapyros rungtyje, o komandinėse varžybose pelnė sidabro medalį.

2020 m. vasaros olimpinėse žaidynėse Honkongo sportininkas finale įveikė italą Daniele Garozzo ir tapo olimpiniu čempionu.

## Šaltiniai
Siobhán Haughey

**Siobhán Haughey** (g. 1997 m. spalio 31 d.) – Honkongo plaukikė, olimpinė prizininkė.

## Biografija
2014 m. dalyvavo jaunimo olimpinėse žaidynėse, kuriose iškovojo du sidabro medalius. Tais pačiais metais Azijos žaidynėse pelnyti trys bronzos medaliai.

Savo debiutinėse 2016 m. vasaros olimpinėse žaidynėse Haughey moterų 200 m plaukimo laisvuoju stiliumi rungtyje užėmė 14-ą vietą.

2017 m. vasaros Universiadoje iškovoti du aukso medaliai.

2020 m. vasaros olimpinėse žaidynėse Honkongo atstovė varžėsi moterų laisvojo stiliaus plaukimo varžybose. Komandinėje estafetėje užimta 13-a vieta, o 50 m distancijoje plaukikė liko 17-a. Moterų 100 m ir 200 m plaukimuose Honkongo atstovė pateko į finalus. Abiejose rungtyse iškovoti sidabro medaliai. Haughey tapo pirmąja plaukike iš Honkongo pelniusia olimpinį medalį.

## Šaltiniai
Berta Tilmantaitė

**Berta Tilmantė** (g. 1986 m. Šilalėje) – fotomenininkė, žurnalistė, keliautoja. Pirmoji Lietuvos fotografė, kurios nuotraukos buvo publikuotos žurnale „National Geographic“. B. Tilmantaitės rengti foto ir video pasakojimai publikuoti „Al Jazeera“, „GEO“, „WIRED“, „Geographical Magazine“, „Deutsche Welle“, „Der Spiegel“ bei kituose leidinuose ir medijose. Viena iš atsakingos žurnalistikos erdvės „Nara“ (anksčiau „Nanook“. 2015 m.) įkūrėjų. Kuria dokumentinius pasakojimus ir fotografuoja visame pasaulyje.

## Biografija
Mokėsi Šilalės Dariaus ir Girėno progimnazijoje. Baigė žurnalistikos studijas Vilniaus Universitete ir fotožurnalistikos kursą Danijos Medijų ir žurnalistikos mokykloje. Įgijo magistro laipsnį studijuodama multimedijų žurnalistiką Pekino Užsienio studijų universitete (Kinija) ir Boltono Universitete (Jungtinė Karalystė).

Dėstė Vilniaus ir Gedimino Technikos universitetuose.

Turi PADI nardymo licenziją, laisvojo nardymo (AIDA**) profesionalė.

## Grupinės parodos
2019 m. „Meeting Minds“, Lietuvos nacionalinė Martyno Mažvydo biblioteka, Vilnius

2017 m. „Beach Season“, Kaunas

2017 m., 2016 m., 2015 m., 2014 m. „Lietuvos Spaudos Fotografijos“ parodos

2015 m. „Photo Annual“ apdovanojimų paroda, Čekija

2015 m. „Sony World Photography“ apdovanojimų paroda

2015 m. „Five Senses“

2014 m. „LUMIX“ festivalis ir paroda jauniesiems fotografams

2014 m. grupinė paroda / konkursas „Debut“

2011 m. Tarptautinė „New Media Short Film“ paroda

2010 m. paroda „In Focus“

2010 m. „Vilniaus Fotografijos Ratas“ paroda

## Personalinės parodos
2019 m. „Lithuanians of the World“, Lietuva

2017 m. „Out of the Water“, Kaunas

2015 m. „People of the Ocean“

2015 m. „On the Go“, Azijos-Europos Fondas

2015 m. „Lithuanian Photography Yesterday and Today“, Lietuva

2015 m. „The World As You See It“, Lietuva

## Leidiniai
„Lietuvos Spaudos Fotografijos“ konkurso apdovanojimų albumas – Lietuva, 2017, 2016, 2015, 2014.

„On the Go“ – Azijos-Europos Fondas, 2015.

„Lithuanian Photography: Yesterday and Today“ – Lietuva, 2014.

„HIPA photography“ festivalio knyga – UAE, 2014.

„Azija be sienų“, [su Pauliumi Mačiulevičius ir Andriumi Jančiausku] – Lietuva, 2013.

„In Focus“ fotografijos festivalio knyga – Lietuva, 2010

## Šaltiniai
Revizija

**Revizija** – procedūra, kurios metu aprašomi arba surašomi tam tikros rūšies objektai:
* Miškų revizija, LDK girių ir miškų surašymas 1559 m.;
* Rusijos imperijos gyventojų revizija, daugiausia prievolinių žmonių surašymai 1718–1856 m.
I Rusijos imperijos gyventojų revizija

**1-oji [[Rusijos imperijos gyventojų revizija]]** () vyko 1719 m. Iš viso buvo suskaičiuota 15,5 mln. gyventojų, buvo surašomi tik vyrai.

Revizija pradėta 1718 m. lapkričio 26 d. Rusijos caro Petro I įsaku. Iki tol Rusijoje gyventojai buvo surašomi atskirais caro įsakais skirtingoms gyventojų grupėms, todėl tokie surašymai buvo nesistemingi ir skirtingos kokybės. I revizija atlikta siekiant apskaityti vyrus, kuriuos galima paimti karo prievolėn. 1719 m. sausio 22 d. Rusijos senato nutarimu nurodyta, kad reikia surašyti visose gubernijose, valsčiuose ir kaimuose gyvenančius vyrus (nuo kūdikystės iki senatvės). Iš pradžių planuota surašyti tik valstiečius, bet vėliau nutarta įtraukti ir dvasininkus bei miestelių gyventojus. Už bet kokius netikslumus, susijusius su vyrų slėpimu, grėsė mirties bausmė. Pirmieji duomenys pasirodė 1724 m., nors jie dar buvo tikslinami iki 1727 m.

## Šaltiniai
II Rusijos imperijos gyventojų revizija

**2-oji [[Rusijos imperijos gyventojų revizija]]** () vyko 1744–1745 m. Iš viso buvo suskaičiuota 18,2 mln. gyventojų, buvo surašomi tik vyrai.

Revizija pradėta 1743 m. gruodžio 16 d. Rusijos carienės Jelizavetos įsaku. Nuo karo prievolės atleisdavo pasikrikštijusius stačiatikiais svetimšalius. Surašyme buvo ne tik renkama informacija apie karo tarnybai tinkamus vyrus, bet ir jų kilmę, gimusius ir mirusius žmones nuo I revizijos laiko. II revizija buvo baigta apie 1747 m.

## Šaltiniai
III Rusijos imperijos gyventojų revizija

**3-oji [[Rusijos imperijos gyventojų revizija]]** () vyko 1763 m. Iš viso buvo suskaičiuota 23,2 mln. gyventojų. Buvo surašomi ne tik vyrai, bet ir moterys, nors revizija neįtraukė dvarininkų, tarnautojų, dvasininkų luomų.

Revizija pradėta 1761 m. lapkričio 28 d. Rusijos carienės Jelizavetos įsaku. Įsake numatyta, kad revizija turinti įvykti per 5 mėnesius, tačiau ji užtruko, dėl to 1762 m. pavasarį nutarta ją nutraukti iki kito įsako, kurį 1763 m. vasario 13 d. pasirašė Jekaterina II su liepimu reviziją pabaigti iki 1763 m. gruodžio. Dėl vėlavimų revizija pratęsta iki 1764 m. rugsėjo, o vėliau ir iki 1765 m. sausio. Būtent 1765 m. III revizija ir pabaigta.

## Šaltiniai
IV Rusijos imperijos gyventojų revizija

**4-oji [[Rusijos imperijos gyventojų revizija]]** () vyko 1782 m. Iš viso buvo suskaičiuota 28,4 mln. gyventojų.

Revizija pradėta 1781 m. lapkričio 16 d. Rusijos carienės Jekaterinos II įsaku. Numatyta, kad europinėje Rusijos dalyje revizija turi baigtis iki 1782 m. liepos 1 d., o Sibire – iki 1783 m. sausio 1 d. Įsako apie revizijos pabaigą nebuvo, tačiau atskiri nutarimai aptinkami iki 1787 m.

## Šaltiniai
Oknas

**Oknas** () – romėnų mitologijos personažas, Tiberio ir Manto sūnus.

Pagal vieną versiją, buvęs Mantujos miesto įkūrėjas, anot kitos versijos, buvęs Auleto brolis ar sūnus, Cesenos miesto Galijoje (dab. Čezena) įkūrėjas. Pasakojama, kad būdamas senis, Oknas nenorėjęs mirti ir visomis išgalėmis kabinęsis už beverčio ir niekam nereikalingo savo gyvenimo; už tai mirusiųjų pasaulyje Oknas turėjęs pinti virvę, kurią kaipmat suėsdavusi asilė.

## Išnašos
VIII Rusijos imperijos gyventojų revizija

**8-oji [[Rusijos imperijos gyventojų revizija]]** () vyko 1833–1834 m. Iš viso buvo suskaičiuota 51,9 mln. gyventojų, tarp jų 632,6 tūkst. – Vilniaus gubernijoje.

Revizija pradėta 1833 m. liepos 16 d. Rusijos caro Nikolajaus I įsaku. Europinėje dalyje revizija turėjo baigtis iki 1834 m. gegužės 1 d., Sibire – iki 1834 m. rugpjūčio 1 d., tačiau ji užtruko 3 metus, kadangi darbus pristabdė pietinėje Rusijoje įvykusi didelė sausra.

## [[Vilniaus gubernija]]

Dalis rezultatų paskelbta 1853 m., iš viso gubernijoje buvo 788,5 tūkst. gyventojų.

## Šaltiniai
IX Rusijos imperijos gyventojų revizija

**9-oji [[Rusijos imperijos gyventojų revizija]]** () vyko 1850 m. Iš viso buvo suskaičiuota 56,9 mln. gyventojų, tarp jų 406,7 tūkst. Vilniaus gubernijoje ir 427,0 tūkst. Kauno gubernijoje.

Revizija pradėta 1850 m. sausio 1 d. Rusijos caro Nikolajaus I įsaku. Buvo apskaitomi visi gyventojai, mokantys mokesčius – valstiečiai, dvarininkai, tarnautojai, mokytojai, kareiviai, pašto ir teatro darbuotojai ir kt. Revizija truko 2 metus, Sibire – daugiau nei 5 metus.

## [[Vilniaus gubernija]]

Dalis rezultatų paskelbta 1853 m., iš viso gubernijoje buvo 808,2 tūkst. gyventojų.

## Šaltiniai
X Rusijos imperijos gyventojų revizija

**10-oji [[Rusijos imperijos gyventojų revizija]]** () vyko 1857–1858 m. Iš viso buvo suskaičiuota 59,3 mln. gyventojų, tarp jų 407,4 tūkst. Vilniaus gubernijoje ir 434,5 tūkst. Kauno gubernijoje.

Revizija pradėta 1856 m. rugpjūčio 26 d. Rusijos caro Aleksandro II įsaku. Kaip ir VII Rusijos imperijos gyventojų revizija, ji buvo atliekama daugiausia siekiant įvertinti demografinius nuostolius – šįkart ne tik dėl karo, bet ir dėl epidemijų. X revizijai atlikti europinėje dalyje buvo skirta 12 mėnesių, Sibire – 14 mėnesių, bet ji užtruko ir buvo baigta 1860 m., o Sibire dar vėliau.

Vilniaus gubernijoje revizija atlikta 1859 m., jos metu iš viso priskaičiuota 841,1 tūkst. gyventojų.

## Šaltiniai
VI Rusijos imperijos gyventojų revizija

**6-oji [[Rusijos imperijos gyventojų revizija]]** () vyko 1811 m. Iš viso buvo suskaičiuota 42,7 mln. gyventojų, tarp jų 398,0 tūkst. – Vilniaus gubernijoje. Buvo surašomi tik vyrai.

Revizija pradėta 1811 m. gegužės 18 d. Rusijos caro Aleksandro I įsaku. Revizijai atlikti buvo skirta 4 mėnesiai europinėje dalyje ir 10 mėnesių Sibire, tačiau ji šiek tiek vėlavo, dėl to buvo pratęsta iki, atitinkamai, 1812 m. sausio 1 d. ir liepos 1 d. Revizija atlikta trumpiau nei per 1 metus ir nutraukta dėl karo su Prancūzija pavojaus.

## Šaltiniai
VII Rusijos imperijos gyventojų revizija

**7-oji [[Rusijos imperijos gyventojų revizija]]** () vyko 1815–1816 m. Iš viso buvo suskaičiuota 43,9 mln. gyventojų, tarp jų 501,3 tūkst. – Vilniaus gubernijoje.

Revizija pradėta 1815 m. birželio 20 d. Rusijos caro Aleksandro I įsaku. Ji pradėta pasibaigus karui su Prancūzija, todėl vienas iš pagrindinių jos tikslų – įvertinti 1812–1815 m. karo metu patirtus demografinius nuostolius. Kaip ir kitos, VII revizija užtruko, todėl buvo pratęsta iki 1818 m. liepos 1 d., vėliau – iki 1822 m. liepos 1 d., galiausiai – iki 1825 m. liepos. 1826 m. rugpjūčio 22 d. naujojo caro Nikolajaus I įsaku nutarta VII reviziją užbaigti, nors jos tikslinimo darbai vyko iki pat 1836 m.

## Šaltiniai
Jolanta Kostkevičienė

**Jolanta Kostkevičienė** (1962 m. gegužės 1 d. Vilniuje – 2021 m. rugpjūčio 2 d. ten pat) – lietuvių algologė.

## Biografija
1980 m. baigė Vilniaus 15-tą vidurinę mokyklą. 1985 m. baigė Vilniaus universiteto Gamtos mokslų fakultetą. 1985–1993 m. – Melioracijos ir vandens ūkio ministerijos vyr. inžinierė hidrobiologė, 1993–2001 m. – Vilniaus universiteto Gamtos mokslų fakulteto Botanikos ir genetikos katedros vyr. asistentė, 2001–2003 m. – lektorė, 2003–2016 m. – docentė, nuo 2016 m. – Gyvybės mokslų centro Biomokslų instituto docentė.

2001 m. Vilniaus universitete apgynė mokslų daktaro disertaciją „Lietuvos upių ir upelių fitoplanktonas“. 2001 m. suteiktas mokslų daktaro laipsnis. 1992, 1997 m. dalyvavo mokslinėse ekspedicijose Švedijoje, 2010 m. – Lenkijoje. Dalyvavo tarptautinėse mokslinėse konferencijose Ispanijoje, Švedijoje, Danijoje, Latvijoje, Didžiojoje Britanijoje, Čekijoje, Lenkijoje, Graikijoje.

1991–1992, 1997, 2000, 2003 m. stažavosi Upsalos universitete, 2009 m. – Didžiojoje Britanijoje, 2011 m. – Italijos Ekosistemų tyrimų institute, 2011 m. – Lenkijos mokslų akademijoje.

Vilniaus universitete dėstė algologiją, hidrobotaniką, dumblių ekologiją, dumblių taksonomiją ir ekologiją, kursą „Biologinės įvairovės studijos“, vedė algologijos mokomąsias lauko praktikas. Buvo Lietuvos hidrobiologų draugijos narė, Lietuvos algologų draugijos įkūrėja ir pirmininkė (1998–2021 m.), 1993–2005 m. Tarptautinės limnologų asociacijos narė.

## Mokslinė veikla
Tyrė planktono ir bentoso dumblių santalkų formavimosi dėsningumus Lietuvos upėse, Lietuvos gėlavandenių raudondumblių ir gleivėčių (*Nostoc*) biologiją ir ekologiją, dumblių biotechnologinio pritaikymo galimybes. Publikavo apie 30 mokslinių straipsnių.

## Bibliografija

### Vadovėliai
* *Algologijos įvadas*. – Vilnius, 2007. – 99 p. (elektroninė knyga).
* *Algologija*. – Vilnius: Vilniaus universiteto leidykla, 2009. – 356 p.

## Šaltiniai
Moterų teniso asociacija

**Moterų teniso asociacija** ( **WTA**) – profesionalias tenisininkes vienijanti organizacija, įkurta 1973 m. WTA organizuoja pagrindines moterų teniso varžybas *WTA Tour*. Pagrindinė organizacijos būstinė yra Sent Pitersberge JAV, Europos būstinė yra Londone, o Azijos – Pekine.

1973 m. organizaciją įkūrė amerikiečių teniso žvaigždė Billie Jean King, buvusi pirmoje reitingų vietoje. Pirmosios sukurtos organizacijos narės buvo geriausios 9 pasaulio žaidėjos. Šiuo metu WTA vienija daugiau nei 2500 žaidėjų iš 100 pasaulio valstybių.

WTA buvo sukurta prieš pat 1973 m. Vimbldono čempionatą. Po dvejų metų organizacija pasirašė sutartį su pirmąja televizijos stotimi CBS. Vėliau didėjo organizacijos rėmėjų skaičius ir finansinės galimybės. 1979 m. WTA įsteigė pagrindinį 100 000 JAV dolerių prizą ir tuo metu tai buvo didžiausias prizinis fondas moterų teniso turnyrų istorijoje.

1977 m. WTA tapo pirmąja sporto organizacija pasaulyje, kuri leido dalyvauti varžybose lytį pakeitusioms moterims.

1995 m. susijungė WTA žaidėjų asociacija su Moterų teniso taryba ir taip susikūrė WTA turo varžybos.

Nuo 2009 m. organicija organizuoja šiuos pasaulinius turnyrus:
* Didžiojo kirčio (4 per metus)
* WTA finalas (metų pabaigoje)
* WTA Premier turnyrai (20 per metus)
* Tarptautiniai WTA turnyrai (32 per metus)
* WTA 125 turnyrai

## Žaidėjų taryba
WTA organizacijoje yra sudaryta Žaidėjų taryba. Ją sudaro WTA vadovai ir 8 WTA žaidėjos.

**2021 m. Žaidėjų taryba**
* 1–20 reitingo kategorija : Madison Keys, Johanna Konta, Sloane Stephens, Donna Vekić
* 21–50 reitingo kategorija : Kristina Mladenovic
* 51–100 reitingo kategorija : Aleksandra Krunic
* 21+ reitingo kategorija : Gabriela Dabrowski 
* 101+ reitingo kategorija : Christina McHale

## WTA reitingas

† Palyginus su praėjusio laikotarpio reitingu.

## Nuorodos
*wtatennis.com

## Šaltiniai
Naomi Osaka

**Naomi Osaka** (, g. 1997 m. spalio 16 d.) – profesionali tenisininkė iš Japonijos. 2019 m. ji užėmė pirmąją WTA reitingo vietą ir tapo pirmąja tenisininke šioje vietoje iš Azijos.

Japonė yra keturis kartus Didžiojo kirčio laimėtoja, ji taip pat 7 kartus laimėjo WTA Tour turnyrus.

Laimėjusi du iš eilės turnyrus (2018 m. US Open ir 2019 m. Australian Open) ji tapo pirmąja tenisininke nuo 2001 m. Jennifer Capriati pelniusi šį pasiekimą.

2020 m. N. Osaka tapo aktyvi Black Lives Matter judėjimo propaguotoja, tais metais ji buvo išrinkta tarp geriausių *Sports Illustrated* metų sportininkų. 2021 m. N. Osaka tapo laureate *Laureus World* sporto apdovanojimuose.

2020 m. vasaros olimpinės žaidynių atidaryme Naomi Osaka uždegė olimpinį deglą ir tapo pirmąja šios sporto šakos atstove olimpinių žaidynių atidarymų istorijoje.

## Šaltiniai

## Nuorodos
* Oficialus tinklalapis
Kazeem Aderounmu

**Kazimas Odžas Aderunmu** (*Kazeem Ojo Aderounmu*; g. 2000 m. sausio 10 d.) – futbolininkas iš Nigerijos, rungtyniaujantis atakuojančio saugo arba puolėjo pozicijose.

## Karjera
Futbolininko karjerą pradėjo gimtinėje. Priklausė „Real Sapphire“ klubui.

### FK Ventspils
2020 m. žaidėjas persikėlė į „Ventspilio“ klubą. Sužaidė 15 kartų Virsliga pirmenybėse, kuriose pelnė du įvarčius bei atliko vieną rezultatyvų perdavimą. Debiutavo UEFA Europos lygos atrankos varžybose. 

2021 m. futbolininkas tęsė karjerą „Ventspilio“ klube, tačiau ekipa buvo pašalinta iš čempionato.

### DFK Dainava
2021 m. vasarą buvo paskelbta, kad tapo Alytaus „Dainavos“ nariu. Debiutavo 2021 m. liepos 25 d. rungtynėse prieš Kėdainių „Nėvėžį“. Šiose rungtynėse sužaidė vos keturias minutes.

2021 m. rugpjūčio 7 d. rungtynėse prieš Kauno rajono „Hegelmann Litauen“ pelnė debiutinį įvartį A lygoje. Alytiškiai po šio įvarčiu pirmavo 1:0, tačiau persvaros išsaugoti nepavyko ir rungtynės baigėsi lygiosiomis 1:1.

2021 m. rugpjūčio 8 d. Antros lygos rungtynėse prieš Be1 NFA ekipą pasižymėjo įvarčiu, nors alytiškiai ir pralaimėjo rezultatu 3:4.

2023 m. rugpjūčio 24 d. paskelbta, kad žaidėjas klubui nebeatstovaus.

### Belgrado „Radnički“
Nuo 2023 m. vasaros priklausė Belgrado „Radnički“ (Serbija).

### FK Tauras
2024 m. grįžo į Lietuvą ir prisijungė prie Tauragės Tauro. 2024 m. gegužės 12 d. debiutavo Pirmos lygos rungtynėse prieš Panevėžys B. Varžovai nugalėjo tauragiškius rezultatu 3-1. Kazimas Aderunmu rungtynes pradėjo ant atsarginių suolelio, o į aikštelę išbėgo po keitimo 66 minutę. 77 minutę futbolininkui buvo parodyta geltona kortelė.

### FK Atmosfera
2025 m. sezone žaidė Mažeikių „Atmosferoje“, pelnė 17 įvarčių. 2026 m. vasario pradžioje klubas pranešė kad žaidėjas išvyksta.

### FK Minija
2026 m. vasario 12 d. FK Minija pranešė kad žaidėjas jungiasi prie klubo.

## Statistika
; A lygos ir Pirmos lygos statistika

Spalvų reikšmės:
:  rungtyniavo A lygoje;

## Išnašos

## Nuorodos
* alyga.lt svetainė 
* SOCCERWAY 
* Transfermarkt 
* lietuvosfutbolas.lt
* Globalsportsarchive
Dmitrijus Požarskis

**Dmitrijus Požarskis** (rus. *Дмитрий Михайлович Пожарский*, 1578 m. lapkričio 1 d. – 1642 m. balandžio 30 d.) – Rusijos valstybės ir karo veikėjas, rusų nacionalinis didvyris.

## Biografija

Kunigaikštis, kilęs iš Riurikaičių. Gimė 1578 m. Michailo Požarskio šeimoje. 1606–1607 m. malšino Bolotnikovo valstiečių sukilimą. Didžiosios suirutės metu kariavo prieš Dmitrijų Apsišaukėlį II ir ATR kariuomenę. Kartu su Kuzma Mininu Žemutiniame Naugarde organizavo pašauktinių kariuomenę, kuri išvadavo Maskvą nuo ATR okupacijos. 1620–1624 m. Naugardo vaivada. Dalyvavo Smolensko kare su Abiejų Tautų Respublika. Mirė 1642 m. Palaidotas Suzdalėje.

## Šaltiniai
Beviršiai

**Beviršiais** vadinamos gyvenvietės:

* Kalvarijos savivaldybėje;
* Lazdijų rajone Lazdijų seniūnijoje:
** į pietvakarius nuo Lazdijų,
** į šiaurės vakarus nuo Lazdijų, prie Rudaminos.
2020 m. vasaros olimpinių žaidynių medalių lentelė

Iš viso **[[2020 m. vasaros olimpinės žaidynės|2020 m. vasaros olimpinėse žaidynėse]]** buvo išdalinta 1080 **medalių**. 

Bermuda, Filipinai ir Kataras laimėjo savo pirmuosius istorijoje aukso medalius, o Burkina Faso, San Marinas ir Turkmėnistanas laimėjo pirmuosius olimpinius medalius.

Iš viso 93 šalių atstovai laimėjo olimpinius medalius ir tai yra naujas olimpinis rekordas. 65 šalys laimėjo bent vieną aukso medalį ir pagal šį rodiklį tai yra olimpinis rekordas.

## 2020 m. vasaros olimpinių žaidynių medalių lentelė
 



## Šaltiniai
Robertas Granauskas

**Robertas Granauskas** (g. 2001 m. vasario 5 d. Kėdainiuose) – Lietuvos futbolininkas, vartininkas.

## Karjera

2015 ir 2016 m. žaidė Kėdainių SC-Autara, kuri dalyvavo Antroje jaunių lygoje. 2016 m. vasarą žaidė Kėdainių SC ekipoje, kuriai dalyvavo U-16 pirmenybėse. Nuo 2017 m. priklausė Nevėžio futbolo klubui. 2017 m. žaidė U-17 Pirmoje lygoje.

2018 m. balandžio 13 d. debiutavo klubo pagrindinėje komandoje. Kėdainiškiai net 7:0 sutriuškino Klaipėdos „Koralą“. 2018 m. gegužės 26 d. žaidė LFF taurės rungtynes prieš Sakuona-Rūgpienių kaimas. Šiose rungtynėse pasirodė 61 minutę, kai rezultatas buvo 3:0 kėdainiškių naudai. Klaipėdietis Marius Komovas sušvelnino rezultatą iki 1:3, bet netrukus Nevėžio žaidėjai atsakė dviem taikiais smūgiais. Galutinis rezultatas 5:1, „Nevėžio“ naudai.

2019, 2020 m. žaidė ir pagrindinėje, ir Nevėžis B ekipoje. 2021 m. žaidė Nevėžio ekipoje, kuri debiutavo A lygoje. 2021 m. liepos 31 d. rungtynėse prieš FC Hegelmann Litauen debiutavo A lygoje. 63 min. vartininkas į kovą buvo mestas, kai rezultatas buvo 4:0 varžovų naudai. Granauskas prasileido dar du ir rezultatas tapo 6:0 svečių. 2022 m. tęsė karjerą klube, kuris buvo perkeltas į Pirmą lygą.

2023 m. birželio mėn. įgijo UEFA C trenerio licenciją. 2025 m. lapkričio mėn. įgijo UEFA B vartininkų trenerio licenciją.

## Statistika
; A lygos ir Pirmos lygos statistika

Spalvų reikšmės: 
: Ekipa žaidė A lygoje;
: Pirmos lygos ekipa;

## Pasiekimai
; Futbolo klubas „Nevėžis“
* Pirmos lygos laimėtojas: 2020 m.

## Pastabos

## Šaltiniai

## Nuorodos
* transfermarkt
* Soccerway
* alyga.lt svetainė
* lietuvosfutbolas.lt
* fknavezis.lt (Sudėtis)
* globalsportsarchive.com (sudėtis)
Rykantų lobis

**Rykantų lobis** – monetų lobis, aptiktas 1957 m. šalia kelio Rykantai–Paneriškės, buvusio Paneriškių dvaro baloje (Trakų rajonas). Lobis rastas moliniame indelyje, jį sudarė denarai (pinigėliai), kaldinti 1413–1430 m. valdant Vytautui. Ant vienos monetos pusės buvo pavaizduotas ietigalis, o ant kitos – vytis.

79 lobio monetos laikomos Trakų istorijos muziejuje. Manoma, kad monetų galėjo būti ir daugiau, tačiau jos buvo išgrobstytos (kaip ir lobio indas).

## Išnašos
Billia

***Billia*** – magnolijūnų (*Magnoliophyta*) skyriaus, sapindinių (*Sapindaceae*) šeimos lapus metančių arba amžinai žaliuojančių medžių gentis.

Medžių gentis paplitusi Amerikos žemynų atogrąžų klimato regionuose nuo centrinės Meksikos iki Ekvadoro ir Venesuelos. Medžių aukštis iki 30 m, laja apvali arba plačiai išsikerojusi.

## Rūšys
Išskiriamos 2 rūšys
* *[[Billia hippocastanum]]* Peyr., 1858;
* *[[Billia rosea]]* (Planch.& Linden) C.Ulloa & P.Joerg.;


Vaizdas:Billia_sp_fruit_2_Costa_Rica.jpg|*Billia* genties vaisius iš Kosta Rikos


## Šaltiniai
Dimitrios Tsakmakis

**Dimitrijus Cakmakis** (*Δημήτριος Τσακμάκης*; g. 1999 m. liepos 28 d.) – Graikijos futbolininkas, gynėjas. Buvęs „Panevėžio“ futbolo klubo žaidėjas.

## Karjera
Žaidė gimtojoje Graikijoje. Priklausė AC Platanias klubui. Atstovavo šio klubo jaunimo ekipai. pagrindinėje komandoje sužaidė šešis susitikimus.

Priklausė žemesniųjų divizionų AO Agios Nikolaos, OF Ierapetras, PO Triglias klubams.

### FK Panevėžys
2021 m. rugpjūtį pranešta, kad žaidėjas tapo FK Panevėžys nariu. 

Pasirašyta pusantrų metų sutartis, kuri galios iki 2022-ųjų sezono pabaigos. Gynėjas rungtyniavo 44 numeriu pažymėtais marškinėliais.

Pirmoje lygoje debiutavo 2021 m. rugpjūčio 8 d. rungtynėse prieš „Ritebių“ B ekipą. Žaidė visas rungtynes ir užsidirbo geltoną kortelę. Panevėžys B nugalėjo Riteriai B rezultatu 4:2.

A lygoje debiutavo 2021 m. rugpjūčio 13 d. rungtynėse prieš „Bangos“ klubą.

### Tolimesnė karjera
2022 m. atstovavo Panachaiki GE Graikijoje. Nuo 2023 m. vasaros priklasė Atromitos FC.

## Statistika
; A lygos ir Pirmos lygos statistika

Spalvų reikšmės:
:  rungtyniavo A lygoje;

## Laimėjimai
; **su [[AC Platanias]]**
: Antra vieta Superlyga 2: 2018–2019

; **su [[FK Panevėžys]]**
* 

## Išnašos

## Nuorodos
* alyga.lt svetainė
* lietuvosfutbolas.lt
* Soccerway
* Transfermarkt
Danilovo vienuolynas

**Danilovo vienuolynas** () – vyrų vienuolynas, esantis Maskvoje. Rusijos stačiatikių bažnyčios patriarcho rezidencija. 

## Istorija
Danilovo vienuolyną įkūrė Maskvos didysis kunigaikštis Daniilas Aleksandrovičius XIII a. pabaigoje. 1293 m. mongolai nusiaubė vienuolyną. 1652 m. Danilovo vienuolynas gavo Daniilo Aleksandrovičiaus relikvijas. Po Narvos mūšio caro Petro I įsaku vienuolyno varpai buvo perlydomi į patrankas. 1892 m. prie vienuolyno buvo įsteigta nemokama mokykla. 1903 m. mokinių daugumą (36 iš 52) sudarė valstiečių vaikai. 1930 m. vienuolynas buvo uždarytas, o nekropolis sunaikintas. 1931 m. Danilovo vienuolyno kieme buvo atidengtas Vladimiro Lenino paminklas. 1983 m. grąžintas Rusijos stačiatikių bažnyčiai.

## Galerija

Vaizdas:Danilov.jpg|Danilovo vienuolynas XIX a.
Vaizdas:Свято - Данилов монастырь, фото 6..JPG|Koplyčia
Vaizdas:Moscow DanilovMonastery TrinityChurch 5940.jpg|Švč. Trejybės cerkvė
Vaizdas:Moscow 05-2017 img10 Danilov Monastery.jpg|Iš paukščio skrydžio


## Išnašos

## Šaltiniai
* Воронов А. Монастыри Московского Кремля. — М.: Православный Свято-Тихоновский гуманит. ун-т, 2009. — 160 с. — ISBN 978-5-7429-0350-5.
* Первый на Москве. Московский Данилов монастырь. — М.: Даниловский благовестник, 2000. — 319 с.
Kipras Keliauskas

**Kipras Keliauskas** (g. 2002 m. gegužės 18 d.) – Lietuvos futbolininkas, saugas. Kitados buvo kviečiamas į Lietuvos U-19 rinktinę.

## Karjera
### FC Džiugas
2014 m. atstovavo Džiugo U-14 ekipai, kuri kovojo jaunių pirmenybėse. 2014 m. rugsėjo 6 d. pasižymėjo dviem įvarčiais prieš alytiškius. žemaičiai nugalėjo dzūkus rezultatu 9:2.

2018 m. balandžio 28 d. debiutavo Džiugas B ekipoje, kuri žaidė Antroje lygoje prieš Mažeikių „Atmosferą“. 

Pagrindinėje komandoje debiutavo 2018 m. rugsėjo 1 d. rungtynėse prieš Klaipėdos „Koralą“.

„Džiugas“ triumfavo 2018 m. LVJFA Pirmos lygos U-17 superfinale. 2021 m. spalio 31 dieną įvykusiose rungtynėse prieš jonaviškius įvarčius pelnė Deivydas Juškevičius, Arnas Kaveckis (pasižymėjo du kartus) ir Kipras Keliauskas. „Džiugo“ iškovojo kelialapį į aukščiausią divizioną – SHARP Elitinę jaunių lygą. Viso sezono metu savo žaidimu išsiskyrė Kipras Kieliauskas. Komanda sezono metu patyrė vos vieną pralaimėjimą.

2020 m. rugsėjo 5 d. Antros lygos rungtynėse prieš Klaipėdos „Rosa“ pelnė net penkis įvarčius ir svariai prisidėjo prie telšiškių pergalės rezultatu 13:2.

2021 m. karjerą tęsė Džiugo ekipoje. A lygoje debiutavo 2021 m. kovo 6 d. rungtynėse prieš FC Hegelmann Litauen, kuriose pergalę šventė telšiškiai. Galutinis rungtynių rezultatas 2:1.

### FC Hegelmann
Nuo 2023 m. atstovavo FC Hegelmann. 2023 m. balandžio 2 d. debiutavo Hegelmann B gretose Antros lygos rungtynėse prieš Sūduva B.

2023 m. birželio 16 d. pelnė net tris įvarčius rungtynėse prieš FK Dembava.

2024 m. vasario 14 d. pasižymėjo įvarčiu draugiškose rungtynėse prieš Vilniaus „Žalgirį“.

2024 m. gegužės 25 d. debiutavo A lygos rungtynėse prieš FC Džiugas. Rungtynes pradėjo ant atsarginių suolelio ir pasirodė po keitimo antrojo kėlinio viduryje. Kauno rajono atstovai nugalėjo varžovus rezultatu 2-1.

### FK Jonava
2026 m. vasarį pranešta, kad futbolininkas persikėlė į „Jonavos“ klubą.

## Statistika
; A lygos statistika

Spalvų reikšmės: 
: Ekipa žaidė A lygoje;
: Pirmos lygos ekipa;
: Antros lygos ekipa;

## Pasiekimai
### Komandiniai
;  su FC Hegelmann
*  **Antroji vieta (1):** 2024 m.

; su FC Džiugas
: **Pirmos lygos nugalėtojas:** 2019 m.

; su Džiugo U-17 komanda
: Regionų pirmenybių (Pirmos lygos) nugalėtojai: 2018 m.

### Asmeniniai
: Geriausias regionų pirmenybių 2002 m. gimimo žaidėjas

## Išnašos

## Nuorodos
* alyga.lt svetainė
* SOCCERWAY
* FLASHSCORE
* Transfermarkt
* lietuvosfutbolas.lt
* fcdziugas.lt
* Globalsportsarchive
Jaan Kaplinski

**Janas Kaplinskis** (; 1941 m. sausio 22 d. – 2021 m. rugpjūčio 8 d.) – estų poetas ir rašytojas.

## Biografija
Gimė estės ir Lenkijos žydo šeimoje. Jo tėvas buvo filologijos profesorius Tartu universitete, kuris buvo suimtas sovietų ir mirė lageryje 1945 metais. 1964 m. baigė prancūzų filologijos studijas. Jas baigęs, dirbo lingvistikos tyrinėtoju, sociologu ir užsienio kalbų vertėju į estų kalbą. 

1965–1972 ir 1983–1988 m. dėstė Tartu universitete. 1974–1980 m. dirbo ekologu Talino botanikos sode, 1980–1982 m. buvo Literatūrinės dalies vedėjas teatre „Ugala“. Perestroikos metu dirbo žurnalistu. 1992–1995 m. buvo Estijos parlamento narys.

## Kūryba
Pirmuose J. Kaplinskio poezijos kūriniuose vyrauja socialinės ir egzistencinės problemos. Tuo metu pagarsėjo kaip „estiškiausias“ to meto lyrikas. Jis domėjosi pasauline, kitakalbe poezija, ypač Rytų, po to – anglų, ispanų. Be to, nėrė į lingvistinius tyrinėjimus, mitologiją, ypač keltų, Amerikos indėnų ir klasikinę kinų filosofiją. Kinų filosofija ypač atsispindi poezijos rinkinyje „Kelios vasaros ir pavasariai“. Vėlesnėje poezijoje atsiskleidžia grožis, matomas kasdienybėje ir žmogaus bei gamtos santykiuose. Reikėtų pridurti, kad prozoje yra aiškiai matomas priešiškumas, nukreiptas prieš technokratinę pasaulėjautą. J. Kaplinskio kūryba yra išversta į norvegų, švedų, latvių, rusų ir čekų kalbas.

## Bibliografija
### Eilėraščių rinkiniai
* Baltas ruožas virš Võrumos (Valge joon Võrumaa kohale), 1972 m.
* Aš žiūrėjau į saulės langą (Ma vaatasin päikese aknasse), 1976 m.
* Naujų akmenų augimas (Uute kivide kasvamine), 1977 m.
* Sunku tapti lengvam (Raske on kergeks saada), 1982 m.
* Vakaras grąžina viską (Õhtu toob tagasi kõik), 1985 m.
* Kelios vasaros ir pavasariai (Mitu suve ja kevadet), 1995 m.

### Dramaturgija
* Keturių karalių diena (Neljakunungapäev), pastatyta 1977 m. (pjesė, uždrausta ideologiniais sumetimais)

### Esė rinkiniai
* Ledas ir Titanikas (Jää ja Titanic), 1995 m.
* Šis bei tas (See ja teine), 1996 m.
* Galimybių galimumas (Võimaluste võimalikkus), 1997 m.

### Vertimai į lietuvių kalbą
* Vakaras grąžina viską (Õhtu toob tagasi kõik): poezija / sudarė ir vertė Sigitas Geda. – Vilnius: Andrena, 1999. – 171, [2] p.
* Šis bei tas: [eseistika] / iš estų kalbos vertė Danutė Sirijos Giraitė. – Vilnius: Regnum fondas, 2001. – 247, [1] p.

## Šaltiniai